Diari Oficial de la Generalitat Valenciana


Sumari del DOGV 2420, del 03-01-1995 (1995/833459)

RESOLUCIÓ de 16 de desembre de 1994, del rector-president de la Universitat Jaume I de Castelló, per la qual es convoquen proves selectives d'accés al grup B, sector d'administració general.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2420

Data del DOGV
:   03-01-1995

Secció del DOGV
:   AUTORITATS I PERSONAL

Número del document
:   1995/833459


Data del document
:   16-12-1994

Organisme emissor
:   Universitat Jaume I de Castelló

Tipus de document
:   Resolució

Correcció d'errades

RESOLUCIó de 16 de desembre de 1994, del rector-president de la Universitat Jaume I de Castelló, per la qual es convoquen proves selectives d'accés al grup B, sector d'administració general.   
Aquest rectorat, fent ús de les competències que li atribueix l'article 18 en relació amb el 3.2.e de la Llei 11/1983, de 25 d'agost, de Reforma Universitària, i segons el que estableix l'article 61.3 del Decret 179/1992, de 10 de novembre, del Govern Valencià, pel qual s'aprova la Normativa Singular Reguladora de l'Activitat de la Universitat Jaume I de Castelló, acorda convocar proves selectives d'accés al grup B, sector d'administració general, d'acord amb les següents:  
Bases de la convocatòria  
1. Objecte de la convocatòria  
1.1. Aquesta convocatòria té per objecte la selecció de personal per a cobrir 15 places vacants del grup B, sector d'administració general, pels torns d'accés lliure i de promoció interna, mitjançant el sistema de concurs-oposició.  
1.2. El nombre total de vacants reservades al torn lliure és de catorze, de les quals una es reserva per a discapacitats i el nombre de vacants reservades al torn de promoció interna és d'una. Les places que queden sense cobrir reservades al torn de promoció interna i per a discapacitats s'acumularan al torn lliure.  
1.3. Segons que preveu l'article 49.3 de la Llei de Reforma Universitària, la realització d'aquestes proves s'ajustarà al que preveu la Llei de la Funció Pública de la Generalitat Valenciana, Decret legislatiu de 20 de març, pel qual s'aprova el text refòs de la Llei de la Funció Pública Valenciana, modificada per la Llei 5/1994, de 5 d'octubre, decrets que la desenvolupen i per les normes establertes en aquesta convocatòria.  
2. Requisits dels aspirants  
2.1. Per a ser admès a aquestes proves és necessari:  
a) Tenir la nacionalitat espanyola o, d'acord amb el que s'estableix en la Llei 17/1993, de 23 de desembre (BOE de 24 de desembre de 1993) sobre l'accés a determinats sectors de la funció pública dels nacionals dels altres estats membres de la Comunitat Europea, tenir la nacionalitat d'un país membre de la Comunitat Europea o de qualsevol d'aquells estats als quals, per virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el tractat constitutiu de la Comunitat Europea.  
b) Haver fet 18 anys i no tenir l'edat de jubilació.  
c) Estar en possessió del títol d'enginyer tècnic, diplomat universitari, arquitecte tècnic, formació professional de tercer grau o equivalent.  
d) No patir malaltia o discapacitació que impossibilite l'exercici de les funcions dels llocs de treballs oferits.  
e) No trobar-se inhabilitat penalment per a l'exercici de les funcions públiques.  
f) No haver estat separat mitjançant expedient disciplinari de qualsevol administracio o ocupació pública.  
2.2. Les condicions generals per a ser admès a les proves a què fa referència l'apartat anterior, hauran de reunir-se en el moment de finalització del termini de presentació d'instàncies i gaudir-ne durant tot el procés selectiu, fins al moment de la presa de possessió.  
2.3. Els aspirants que concórreguen a aquestes proves selectives pel torn de promoció interna, hauran de ser personal funcionari de carrera de la Universitat Jaume I, del Grup C, sector d'administració general, haver estat com a mínim dos anys en aquest grup i desenvolupar en el moment de la convocatòria un lloc classificat de funcionari, sector d'administració general.  
2.4. Podran optar a les places reservades per a discapacitats aquells aspirants del torn d'accés lliure amb una minusvàlua de grau igual o superior al 33% i que ho formulen expressament en la sol·licitud de participació.  
2.5. Els aspirants sols podran participar en un dels dos torns convocats.  
3. Sol·licituds  
3.1. Els qui vulguen prendre part en aquestes proves selectives ho hauran de fer constar en la sol·licitud, segons model de l'annex V, que es facilitarà gratuïtament en les consergeries dels tres campus de la Universitat: Campus de la carretera de Borriol, Campus del carrer d'Herrero i Campus de la Penyeta Roja, els tres a Castelló de la Plana.  
3.2. Els drets d'examen seran de 2.030 pessetes. Caldrà ingressar aquesta quantitat en el compte corrent 4594519608 -"Universitat Jaume I de Castelló. Drets d'examen"- en Bancaixa, entitat 2077, sucursal 0580 del carrer de Cavallers, 2, o per mitjà d'una transferència a l'esmentat compte, i s'ha d'adjuntar a la sol·licitud un duplicat del resguard d'ingrés.  
En el primer cas, en la sol·licitud haurà de figurar el segell de l'esmentada entitat bancària i, si s'ha fet el pagament per mitjà de transferència, el resguard corresponent haurà d'adjuntar-se a la sol·licitud.  
3.3. Les sol·licituds s'hauran d'adreçar a l'Excm. Sr. Rector Magnífic d'aquesta Universitat. El termini de presentació de les sol·licituds serà de vint dies hàbils, comptadors a partir de l'endemà de la publicació de la convocatòria en el Diari Oficial de la Generalitat Valenciana. S'hauran de presentar en el Registre General de la Universitat Jaume I o en qualsevol de les oficines a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les sol·licituds que es presenten per mitjà de les oficines de Correus s'hauran de lliurar en sobre obert a l'efecte que el funcionari de Correus hi pose la data i el segell abans de ser certificades.  
3.4. Els aspirants que concórreguen pel torn de promoció interna hauran d'adjuntar a la sol·licitud un certificat expedit pel Servei de Recursos Humans, segons el model de l'annex IV, acreditatiu del compliment, si escau, de les condicions que s'exigeixen en la base 2.3 en el moment de finalització del termini de presentació d'instàncies.  
3.5. Els aspirants amb minusvàlues podran sol·licitar les mesures d'adaptació necessàries per a la realització de les proves en l'imprès de sol·licitud, sempre que aquesta siga de grau igual o superior al 33% d'acord amb un certificat actualitzat del grau de discapacitació expedit per l'òrgan competent.  
3.6. Caldrà adjuntar a la sol·licitud una fotocòpia del DNI o document equivalent per als nacionals d'altres estats a què fa referència la base 2.1.a.  
4. Admissió d'aspirants  
4.1. Els aspirants que pretenguen concórrer pel torn de promoció interna i no reunisquen les condicions generals que figuren en la base 2.3 d'aquesta convocatòria seran considerats com aspirants pel torn d'accés lliure, a tots els efectes.  
4.2. Finalitzat el termini de presentació d'instàncies, després de verificar el compliment de tots els requisits de participació assenyalants en aquesta convocatòria, així com el pagament dels drets d'examen, el rector dictarà una resolució, la qual es publicarà en el Diari Oficial de la Generalitat Valenciana, que contindrà la llista provisional d'admesos i d'exclosos a la realització de les proves.  
4.3. Els aspirants exclosos podran, en el termini de 10 dies hàbils comptadors a partir de l'endemà de la publicació de la llista provisional d'admesos i d'exclosos, segons que estableix l'article 71 de la Llei de Règim Jurídic de les Administracions Públiques i del Procediment Administratiu Comú, esmenar el defecte que n'havia motivat l'exclusió o fer les al·legacions que consideren oportunes.  
4.4. Finalitzat el termini anterior, esmenats els defectes si pertoca, i vistes les al·legacions corresponents, el rector dictarà una resolució en la qual s'indicarà la llista definitiva d'admesos i d'exclosos i, almenys amb una antelació de quinze dies, la data, el lloc i l'hora de celebració, l'ordre d'actuació i el començament dels exercicis. Aquesta resolució es publicarà en el Diari Oficial de la Generalitat Valenciana.  
4.5. Els drets d'examen es reintegraran, d'ofici, sols als aspirants que hagen estat exclosos definitivament de la realització de les proves selectives.  
4.6. La resolució que aprove definitivament la llista d'admesos posarà fi a la via administrativa i, per tant, els aspirants exclosos definitivament podran interposar recurs contenciós administratiu.  
5. Proves selectives  
5.1. El procediment de selecció serà el de concurs oposició, que constarà d'una primera fase d'oposició i d'una segona fase de concurs.  
5.2. Fase d'oposició:  
Constarà de quatre exercicis, dels quals, els tres primers seran eliminatoris.  
a) Primer exercici. De caràcter obligatori.  
Consistirà a respondre dos supòsits, del quatre proposats pel tribunal de caràcter pràctic per als aspirants que accedisquen pel torn lliure i un supòsit per als aspirants que concórreguen pel torn de promoció interna. Cada supòsit es correspondrà amb el contingut de cada un dels blocs II, III, IV i V de què consta el temari d'aquesta convocatòria. Els supòsits estaran detallats en preguntes en nombre no superior a 10, dirigides a apreciar la capacitat dels aspirants per a ordenar i desenvolupar els processos de gestió administrativa.  
El temps màxim per al desenvolupament de l'exercici serà de dues hores.  
b) Segon exercici. De caràcter obligatori.  
Consistirà en el desenvolupament per escrit de dos temes elegits per l'opositor del torn lliure, i d'un tema elegit pels aspirants que concorren pel torn de promoció interna, d'entre cinc temes trets a l'atzar de cada un dels blocs dels programa que figura en l'annex I d'aquesta convocatòria.  
El temps màxim per a la realització d'aquest exercici és de dues hores. En finalitzar l'exercici els aspirants els hauran de llegir davant el tribunal en sessió pública el mateix dia en què els hagen fet o el dia que determine el tribunal.  
Els aspirants realitzaran la defensa dels exercicis exposats davant el tribunal mitjançant les preguntes que li siguen plantejades per aquest.  
c) Tercer exercici. De caràcter obligatori.  
Consistirà en la resolució d'un cas pràctic, utilitzant un full de càlcul, sobre el sistema informàtic Macintosh, que s'utilitza a la Universitat Jaume I.  
El temps màxim per al desenvolupament de l'exercici serà de 30 minuts.  
d) Quart exercici. Voluntari i de mèrits  
Consistirà en la traducció d'un text del castellà al valencià i d'un altre del valencià al castellà, que proposarà el tribunal.  
El temps màxim per al desenvolupament de l'exercici serà de 30 minuts.  
5.3. Fase de concurs  
Consistirà en la valoració pel tribunal del currículum acreditat, d'acord amb el barem que figura en l'annex II. Els aspirants inclosos en la llista d'aprovats hauran de presentar aquest currículum, en el termini màxim de deu dies hàbils comptadors des de la publicació de llista, dirigit al Servei de Recursos Humans de la Universitat, d'acord amb el que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La puntuació final estarà constituïda per la suma de les obtingudes en cada fase.  
Finalment s'elaborarà una relació que constituirà la llista dels aspirants que han superat les proves, per ordre de puntuació, sense que puga superar-se el nombre de vacants convocades.  
6. Qualificació dels exercicis  
6.1. Primer exercici  
Es qualificarà de 0 a 10 punts. Caldrà obtenir un mínim de 5 punts per a superar-lo.  
6.2. Segon exercici  
Es qualificarà de 0 a 10 punts, distribuïts de 0 a 7 per valorar el contingut de l'exercici desenvolupat, i de 0 a 3 per valorar la defensa de l'exercici exposat. Caldrà obtenir un mínim de 5 punts per a superar-lo.  
6.3. Tercer exercici  
Es qualificarà de 0 a 10 punts. Caldrà obtenir un mínim de 5 punts per a superar-lo.  
6.4. La qualificació que resulte dels tres exercicis eliminatoris estarà determinada per la suma de les puntuacions obtingudes en cada un d'aquests.  
En cap cas l'obtenció de cinc o més punts en els exercicis obligatoris podrà entendre's com "aprovat sense plaça".  
6.5. El quart exercici, voluntari i de mèrits, es puntuarà de 0 a 5 punts.  
6.6. La puntuació de la fase de concurs s'obtindrà sumant la puntuació obtinguda en l'entrevista personal i en la valoració dels mèrits al·legats segons l'aplicació del barem que s'indica en l'annex II al currículum acreditat.  
únicament podran participar en aquesta fase els aspirants que hagen superat la fase d'oposició.  
6.7. Acabada la fase del concurs el tribunal farà pública la relació del aspirants que hagen obtingut les millors puntuacions a les proves selectives només els ejercicis obligatoris de la fase d'oposició i de concurs, la qual es farà per odre de puntuació de major a menor i inclourà només els aspirants aprovats, que coincidiràn en nombre amb les vacants ofertes.  
6.8. La puntuació final del concurs oposició estarà constituïda per la suma de les puntuacions obtingudes en cada fase. S'elaborarà una llista per ordre de puntuació que constituirà la llista dels aspirants que han superat les proves.  
6.9. Si hi ha empat entre els aspirants inclosos en la relació, l'ordre s'establirà segons la puntuació obtinguda en el primer exercici; si l'empat continua, es considerarà la major puntuació obtinguda en el segon. Si persistia l'empat, es considerarà la puntuació del tercer exercici, i si encara continuara, es dirimirà d'acord amb el resultat del sorteig publicat en la Resolució de la Direcció General de la Funció Pública d'11 de maig de 1994 (DOGV de 20 de maig) que correspon a la lletra N.  
7. Desenvolupament de les proves selectives  
7.1. Els exercicis es faran a Castelló de la Plana, al lloc que oportunament s'indicarà.  
Els aspirants seran convocats per a cada exercici en una crida única, amb una antelació mínima de 48 hores, i seran exclosos d'aquestes proves els qui no hi compareguen.  
7.2. El primer exercici es farà en el lloc, data i hora que s'establisca en la resolució per la qual s'aprove la llista definitiva d'admesos i d'exclosos. L'ordre d'actuació començarà per la lletra N, d'acord amb el resultat del sorteig publicat en la Resolució de la Direcció General de la Funció Pública d'11 de maig de 1994 (DOGV de 20 de maig).  
7.3. En cada exercici, els aspirants hauran d'acreditar la personalitat mitjançant la presentació del DNI, del passaport o del permís de conduir o document equivalent per als nacionals dels estats a què fa referència la base 2.1.a. Per a aquesta acreditació no seran vàlides les fotocòpies compulsades dels dits documents. Els aspirants hauran de presentar també l'exemplar per a l'interessat de la sol·licitud d'admissió a les proves.  
Els membres del tribunal qualificador i el personal col·laborador no permetran l'accés a la sala on es realitze l'exercici a aquelles persones que no complisquen els requisits anteriors, ni a aquelles que hi compareguen després de finalitzada la crida dels aspirants convocats.  
7.4. El tribunal farà públic en finalitzar cada una de les proves al local on s'haja fet la dita prova, així com a la Gerència de la Universitat (Campus de la Penyeta Roja, 1r pis) la llista dels aspirants que han superat la dita prova amb una antelació mínima de 48 hores.  
7.5. Si el tribunal s'assabenta en qualsevol moment del procés selectiu que algun dels aspirants no posseeix tots els requisits exigits per aquesta convocatòria, després d'escoltar l'interessat, exclourà l'aspirant i li comunicarà, també, la inexactitud o falsedats que ha formulat l'aspirant en la sol·licitud d'admissió a les proves selectives, als efectes escaients.  
8. Publicitat de les llistes  
Acabat el procés de selecció, el tribunal elevarà al rector la llista dels aspirants que han superat les proves, segons l'ordre obtingut de les sumes de les puntuacions de la fase d'oposició i de la fase de concurs, que no podrà ser superior al nombre de llocs convocats.  
9. Coneixements de valencià  
9.1. Els qui superen les proves selectives hauran d'acreditar els seus coneixements de valencià amb la presentació de certificats, diplomes o títols expedits o degudament homologats per la Universitat Jaume I, per una altra universitat o per la Junta Qualificadora de Coneixements de Valencià.  
9.2. Els qui no complisquen el requisit anterior s'hauran de comprometre a la realització dels oportuns cursos de perfeccionament que s'organitzen amb aquesta finalitat.  
10. Presentació de documents  
10.1 En el termini de 20 dies hàbils comptadors des de l'endemà de la publicació de la llista d'aprovats en el Diari Oficial de la Generalitat Valenciana, els aspirants proposats hauran de presentar els següents documents, dirigits al Servei de Recursos Humans, d'acord amb el que preveu l'article 38.4 de la Llei 30/1992 de 26 de novembre del Règim Jurídic de les Administracions Públiques i del Procediment Administratiu Comú:  
a) Fotocòpia confrontada del títol acadèmic exigible segons aquesta convocatòria.  
b) Declaració de no haver estat separat mitjançant expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
c) Certificat mèdic acreditatiu de no patir cap malaltia o discapacitat que impedisca l'exercici de les funcions corresponents.  
10.2. Els aspirants que tinguen la condició de funcionaris de carrera d'aquesta Universitat i hagen concorregut a aquestes proves estaran exempts de justificar documentalment les condicions generals que ja havien estat acreditades per a anteriors nomenaments, però n'hauran d'acreditar la resta.  
10.3. La falta de presentació de documents, dins del termini indicat, llevat dels casos de força major, o la falsedat de documents, comportaran la invalidesa de les actuacions de l'aspirant i, pel que fa a aquest, la nul·litat subsegüent dels actes del tribunal, sense perjudici de les responsabilitats en què l'aspirant havia pogut incórrer.  
11. Nomenament de funcionaris  
Finalitzat el termini de presentació de la documentació, el rector dictarà una resolució, que es publicarà en el Diari Oficial de la Generalitat Valenciana, que inclourà la llista de les persones que han superat les proves de selecció per ordre de puntuació, distingint les que ho han fet pel torn d'accés lliure i les que ho han fet pel de promoció interna, i on es farà el nomenament de funcionaris de carrera.  
12. Tribunal  
12.1. El tribunal qualificador d'aquestes proves és el que figura en l'annex III d'aquesta convocatòria.  
12.2. El tribunal podrà, sempre sota la seua direcció i control directe, nomenar col·laboradors, especialistes i ajudants.  
12.3. Els membres del tribunal i els col·laboradors, especialistes i ajudants, hauran d'abstenir-se d'intervenir quan hi concórrega alguna de les cinrcumstàncies previstes en els articles 28 i 29 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, o si hagueren realitzat tasques de preparació d'aspirants a proves selectives al mateix cos i escala en els cinc anys anteriors a la publicació d'aquesta convocatòria.  
12.4. Als efectes de comunicacions i altres incidències, el tribunal tindrà la seu a la Gerència de la Universitat Jaume I, Campus de la Penyeta Roja, Castelló de la Plana.  
12.5. El tribunal que actue en aquestes proves tindrà la categoria assenyalada en el Decret 200/85, de 23 de desembre, del Consell de la Generalitat Valenciana, sobre indemnitzacions per raó de servei, i Ordre de 17 de febrer de 1986 (DOGV de 10 de març de 1986) pel qual es desenvolupa l'anterior Decret.  
12.6. El funcionament del tribunal s'adaptarà al que estableix la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, per als òrgans col·legiats.  
13. Recursos  
13.1. Aquesta convocatòria, les seues bases i els actes administratius que es dicten en el seu desenvolupament, excepte les actuacions del tribunal, podran ser impugnats per les persones interessades mitjançant la interposició, després de la comunicació preceptiva al rector, de recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana, o de l'endemà de la publicació dels actes subsegüents, com pertoque, d'acord amb l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú i amb els articles 58.1 i 57.2.f de la Llei Reguladora de la Jurisdicció Contenciosa Administrativa (disposició addicional onzena de la Llei 30/1992).  
13.2. Contra els actes del tribunal es podrà interposar recurs ordinari davant el rector de la Universitat Jaume I en el termini d'un mes, comptador a partir de l'endemà de la publicació de la corresponent resolució del tribunal.  
Castelló de la Plana, 16 de desembre de 1994. - El rector de la Universitat Jaume I: Celestino Suárez Burguet.  
ANNEX I  
Temari  
BLOC I  
I. Organització de l'Estat i de l'administració pública  
1. La Constitució espanyola de 1978: estructura i contingut. Drets i deures fonamentals. La seua garantia i suspensió.  
2. El Tribunal Constitucional i el Defensor del Poble. La reforma de la Constitució.  
3. El cap d'Estat. La Corona. Funcions constitucionals del rei. Successió i regència. L'aprovació.  
4. Les Corts Generals. Composició i atribucions del Congrés dels Diputats i del Senat.  
5. El Govern i les administracions. Relacions entre el Govern i les Corts Generals. Designació, durada i responsabilitat del Govern. L'Administració perifèrica de l'Estat.  
6. El Poder Judicial. El principi d'unitat jurisdiccional. El Consell General del Poder Judicial. El Tribunal Suprem. El Tribunal Superior de Justícia de la Comunitat Valenciana.  
7. L'Estat i les comunitats autònomes. Distribució de competències. La coordinació entre les diferents administracions públiques. Organització territorial de l'Estat. Les comunitats autònomes: constitució, competències. Estatuts d'autonomia. El sistema institucional de les comunitats autònomes.  
8. Organització territorial de l'Estat. L'Administració local: la província i el municipi. Altres entitats de l'Administració local.  
9. L'organització de les Comunitats Europees. Les Comunitats Europees i les seues institucions. El Consell. L'Assemblea o Parlament Europeu. La Comissió. El Tribunal de Justícia. Efectes de la integració europea sobre l'organització de l'Estat espanyol.  
10. L'Estatut d'Autonomia de la Comunitat Valenciana.  
BLOC II  
II. Administració de recursos humans  
1. El personal al servei de les administracions públiques. Règim jurídic. La Llei 30/1984, de 2 d'agost, i la Llei 23/1988, de 28 de juliol. La Llei de la Funció Pública de la Generalitat Valenciana. El personal funcionari de les administracions públiques. La selecció de funcionaris.  
2. Adquisisició i pèrdua de la condició de funcionari segons la Llei 30 i la Llei de la Funció Pública Valenciana. Situacions dels funcionaris. Pèrdua de la condició de funcionari. El Registre Central de Personal.  
3. Provisió de llocs de treball en la Funció Pública. Drets i deures dels funcionaris. La promoció professional dels funcionaris.  
4. El sistema de retribucions dels funcionaris. Retribucions bàsiques i retribucions complementàries. Indemnitzacions per raó del servei.  
5. Incompatibilitats dels funcionaris públics: especial referència a l'àmbit docent universitari. Règim disciplinari.  
6. La sindicació del personal al servei de l'Administració pública. Les peculiaritats de l'exercici de la llibertat sindical. Limitacions del seu exercici. La representació dels funcionaris. Les juntes de personal. La representació del personal laboral. Comitès d'empresa i delegats de personal.  
7. El règim especial de la Seguretat Social dels fucionaris civils de l'Estat. MUFACE. Acció protectora. Concepte i classes de prestacions. Drets passius. El règim de Seguretat Social del personal laboral. Acció protectora. Concepte i classes de prestacions. Afiliació i cotitzacions.  
8. El personal laboral al servei de les administracions públiques. El seu règim jurídic. Els convenis col·lectius en l'Administració pública i la determinació de les condicions de treball. El contracte de treball. Modalitats. Sistemes de contractació en l'Administració pública i àmbit jurídic.  
9. La suspensió del contracte de treball. L'extinció. Les seues causes. L'acomiadament.  
10. El dret de vaga i el seu exercici. La vaga en els serveis essencials de la comunitat. Els conflictes col·lectius i la seua solució: especial referència a les administracions públiques.  
11. Incapacitat laboral transitòria. Concepte i causes que motiven aquesta situació. Invalidesa provisional. Invalidesa permanent.  
12. Jubilació: concepte i requisits. Mort i supervivència. Prestacions. Subjectes causants. Beneficiaris.  
BLOC III  
III. Organització universitària  
1. Les estructures de les universitats en la Llei de Reforma Universitària.  
2. Les universitats: la seua naturalesa jurídica. Els estatuts de les universitats. Organització acadèmica: departaments, centres i instituts.  
3. òrgans de govern de les universitats. El rector, els vicerectors, el secretari general. Els degans i els directors. El gerent.  
4. Els òrgans col·legiats del govern. El Consell Social. Els òrgans de govern i les seues funcions a la Universitat Jaume I.  
5. Règim econòmic, administratiu i financer de la Universitat Jaume I.  
6. Classes i règim jurídic del professorat universitari. Classes i règim jurídic del personal d'administració i serveis.  
7. Estudis de tercer cicle a la Universitat Jaume I.  
8. Règim de l'alumnat. Accés. Permanència. Drets i deures. Règim de beques i ajudes a l'estudi.  
BLOC IV  
IV. Dret administratiu general  
1. Les fonts del dret administratiu. Concepte. Classes de fonts. La jerarquia de les fonts. Les lleis constitucionals: concepte, caràcters i valor jurídic formal. Les lleis ordinàries. Disposicions del Poder Executiu amb força de llei. El Reglament: concepte, classes i límits.  
2. L'acte administratiu: concepte, classes i elements. La seua motivació i notificació. Eficàcia dels actes adminitratius. Suspensió. Validesa dels actes administratius. Classes de vicis i els seus efectes: convalidació, conservació i conversió.  
3. Els contractes administratius. Concepte i classes. Estudi dels seus elements. El seu compliment. La revisió de preus i altres alteracions contractuals. Incompliment dels contractes administratius.  
4. Els contractes administratius en particular. Contracte d'obra. Contracte de subministrament. Contracte de concessió de serveis. Els contractes d'assistència tècnica.  
5. L'expropiació forçosa: conceptes, naturalesa i elements. Procediment general d'expropiació. Garanties jurisdiccionals. Idea general dels procediments especials.  
6. Responsabilitat patrimonial de les administracions públiques. Concepte i classes. Requisits generals. Efectes.  
7. El procediment administratiu. Concepte i classes. Els subjectes del procediment administratiu. Iniciació del procediment. Instrucció: al·legacions, informes i prova. El tràmit d'audiència.  
8. El temps en el procediment administratiu. Termes i terminis. Còmput i alteració dels terminis. Teminació del procediment. Terminació normal. Terminació presumpta del silenci administratiu. Certificació d'actes presumptes.  
9. Els procediments administratius en via de recurs administratiu. Revisió d'ofici. Recurs ordinari i recurs de revisió.  
10. El recurs contenciós administratiu. Les parts, capacitat, legitimació i postulació. Actes impugnables. Fases del procés. La sentència.  
BLOC V  
V. Gestió financera  
1. El pressupost. Característiques i estructura. Crèdits pressupostaris. El cicle pressupostari. Despeses plurianuals. El pressupost de la Generalitat Valenciana, característiques i estructura.  
2. Modificacions dels crèdits inicials. Transferències de crèdits. Crèdits extraordinaris. Suplements. Suplements de crèdits. Ampliacions de crèdits. Incorporacions de crèdits. Generacions de crèdits. Desglossaments d'aplicacions pressupostàries.  
3. Comptabilitat pública. Concepte i classes. La comptabilitat pública i la planificació comptable. El Pla General de Comptabilitat Pública. Finalitats, objectius, àmbit d'aplicació i característiques. Criteris de valoració.  
4. Comptabilitat pressupostària i comptabilitat de gestió. Els grups de comptes: estructura i contingut. Liquidació i tancament de l'exercici.  
5. Ordenació de la despesa i ordenació del pagament. òrgans competents. Fases del procediment. Contracció. Intervenció. Ingressos en formalització. Documents comptables que intervenen en l'execució de les despeses i dels pagaments.  
6. Despeses per a la compra de béns i serveis. Despeses de transferències: corrents i de capital. Despeses d'inversió.  
7. Pagaments: concepte i classificació. Pagaments per obligacions pressupostàries. Pagaments per exercicis tancats. Pagaments "que cal justificar". Acomptes de caixa fixa. Justificacions de lliuraments.  
8. Retribucions dels funcionaris públics. Nòmines. Estructura i normes de confecció. Altes i baixes, la seua justificació. Sous, triennis, pagues extraordinàries, complements, indemnitzacions per residència i altres remuneracions. Rèdits i liquidació de drets econòmics.  
ANNEX II  
 Barem  
La valoració dels mèrits es farà segons el barem següent:  
1. Experiència en destinacions anteriors en l'administració pública i experiència en gestió universitària: fins a un màxim de 6 punts. Es puntuarà 1 punt per semeste o fracció treballada en llocs anàlegs. Aquesta experiència s'haurà d'acreditar documentalment mitjançant un contracte de treball o nomenament oficial que acredite el treball realitzat i l'experiència adquirida.  
2. Antiguitat en qualsevol lloc de treball a la Universitat Jaume I: fins a un màxim de 3 punt. Es puntuarà 0,50 punts per semestre o fracció.  
3. Valencià. Es valorarà fins a un màxim d'1 punt, d'acord amb la següent escala:  
a) Coneixement oral 0,25 punts  
b) Coneixement de grau elemental 0,50 punts  
c) Coneixement de grau mitjà 0,75 punts  
d) Coneixement de grau superior 1 punt  
ANNEX III  
Tribunal qualificador  
Tribunal titular:  
President: el rector o persona en qui delegue.  
Vocals:  
- 4 en representació de la Universitat Jaume I.  
- La cap del Servei de Recursos Humans, que actuarà com a secretària amb veu però sense vot.  
Tribunal suplent: la mateixa estructura.  
ANNEX IV  
(nom i càrrec)  
CERTIFIQUE: Que segons consta en aquest Servei es justifica que:  
Dades de l'opositor  
Cognoms i nom ...........................................................................  
Cos o escala a què pertany ..........................................................  
DNI ............................. NRP ......................................................  
Destinació actual ......................................................................  
1. Total de serveis reconeguts en el cos o escala a què pertany  
..................... anys ....................... mesos i ......................... dies  
2. Grau personal ...................... Data de consolidació ..............  
3. Nivell de complement de destinació del lloc de treball .........  
I perquè conste, estenc aquest certificat.  
(Firma i segell)  
Castelló de la Plana, d de 199